અનંતપુર, અંદરોઅંદરના વિવાદને કારણે એક ડૉક્ટરે તેની સાથે કામ કરતા ડૉક્ટર પર HIV સંક્રમિત લોહી વડે હુમલો કર્યો હતો. ગઈકાલે પ્રોદ્દતૂર હોસ્પિટલમાં ઓર્થોપેડિક સર્જન ડૉ. ડેવિડ રાજુએ હોસ્પિટલના સુપ્રિટેન્ડન્ટ ડૉ. એલ. લક્ષ્મી પ્રસાદ પર HIV સંક્રમિત લોહીના છાંટા ઉડાડવાનો પ્રયાસ કર્યો હતો. જોકે પ્રસાદ આ હુમલાથી બચી ગયા. સૂત્રોના જણાવ્યા પ્રમાણે બન્ને ડૉક્ટરને એકબીજા સાથે કેટલાંક મતભેદો હતા. ડૉ. રાજુએ આરોપ લગાવ્યો હતો કે ડૉ.પ્રસાદ તેમનું શોષણ કરે છે જે કારણે તેઓ અપમાન અનુભવે છે. રિપોર્ટ પ્રમાણે આ કારણે તેમણે ડૉ પ્રસાદને પાઠ ભણાવવાની યોજના બનાવી હતી.